ຢູໂຣບ ປະກາດວ່າ ຈະປ້ອງກັນຜົນປະໂຫຍດ ທ່າມກາງ ການຖອນ ໂຕຂອງ ສຫລ ອອກຈາກຂໍ້ຕົກລົງ ນິວເຄລຍ ອີຣ່ານ
ຂໍ້​ຕົກລົງ​ນິວ​ເຄລຍປີ 2015 ​ໄດ້​ຍົກຍ້ອງ​ວ່າ​ ເປັນ​ໄຊຊະນະ​ດ້ານການ​ທູດ​ຂອງ​ໂລກ ຊຶ່ງ​ເປັນ​ຂໍ້​ຕົກລົງປ້ອງກັນ ບໍ່ໃຫ້ມີການແຜ່ຜາຍອາວຸດ​ນິວ​ເຄລຍ ທີ່​ໄດ້​ ​ມີການເຈລະຈາກັນຢ່າງຂຸ້ນຂ້ຽວມາ ດົນກ​ວ່າ​ເຈັດ​ປີ​.
ການດິ້ນລົນທາງດ້ານການທູດຂ້າມມະຫາສະໝຸດອັດລັນຕິກ ປາກົດອອກມາ ຫຼັງຈາກ ບັນດາຜູ້ນໍາຢູໂຣບ ປະກາດທີ່ຈະປົກປ້ອງ ຜົນປະໂຫຍດທາງການຄ້າຂອງເຂົາເຈົ້າຢູ່ ໃນອີຣ່ານ ລຸນຫຼັງການຕັດສິນໃຈຂອງປະທານາທິບໍດີສະຫະ ລັດ ທ່ານດໍໂນລ ທຣໍາ ທີ່ ຈະຖອນໂຕ ອອກຈາກຂໍ້ຕົກລົງນິວເຄລຍ ປີ 2015 ກັບອີຣ່ານ ທີ່ຮູ້ກັນໃນອີກຊື່ນຶ່ງວ່າ ແຜນການປະຕິບັດງານຮ່ວມໃນຂອບເຂດທີ່ກວ້າງຂວາງ ຫຼື JCPA ບັນດາປະເທດ ທີ່ ຮ່ວມລົງນາມ ຣັດເຊຍແລະຈີນຍັງໄດ້ກ່າວວ່າ ເຂົາເຈົ້າຈະຢູ່ໃນຂໍ້ຕົກລົງດັ່ງກ່າວຕໍ່ໄປ ວໍຊິງຕັນກ່າວວ່າ ຕົນຈະເລີ້ມລົງໂທດຕໍ່ອີຣ່ານໃນບໍ່ເທົ່າໃດເດືອນຕໍ່ໜ້າ ໂດຍອ້າງວ່າຂໍ້ ຕົກລົງປີ 2015 ນັ້ນບໍ່ສາມາດຢຸດຢັ້ງ ໂຄງການອາວຸດປາລະມະນູຂອງເຕຫະຣ່ານ ຫຼື ຢຸດການພັດທະນາລູກສອນໄຟຂີປະນາວຸດ ເຮນຣີ ຣິດສແວລ ມີລາຍງານຊຶ່ງ ກິ່ງສະ ຫວັນ ຈະນຳເອົາລາຍລະອຽດ ມາສະເໜີທ່ານ ຂໍ້ຕົກລົງນິວເຄລຍປີ 2015 ໄດ້ຍົກຍ້ອງວ່າ ເປັນໄຊຊະນະດ້ານການທູດຂອງໂລກ ຊຶ່ງ ເປັນຂໍ້ຕົກລົງປ້ອງກັນບໍ່ໃຫ້ມີການແຜ່ຜາຍອາວຸດນິວເຄລຍ ທີ່ໄດ້ ມີການເຈລະຈາກັນ ຢ່າງຂຸ້ນຂ້ຽວ ມາກວ່າເຈັດປີ ຢູໂຮບໄດ້ສະແດງຄວາມບໍ່ພໍໃຈ ຕໍ່ການຖອນໂຕຂອງສະຫະລັດ ໂດຍກ່າວວ່າ ພາໃຫ້ມີ ສ່ຽງຕໍ່ການແຂ່ງຂັນອາວຸດນິວເຄລຍ ຢູ່ພາກຕາເວັນອອກກາງ ທ່ານນາງເຟເດຣິກາ ມໍເກີຣີນີ ຫົວໜ້ານະໂຍບາຍຕ່າງປະເທດຂອງສະຫະພາບ ຢູໂຣບ ກ່າວວ່າ ວໍຊິງຕັນກ່າວວ່າ ການລົງໂທດຕໍ່ອີຣ່ານຈະຖືກນຳມາໃຊ້ຄືນໃໝ່ ພາຍໃນສາມຫາຫົກ ເດືອນ ເອກອັກຄະລັດຖະທູດສະຫະລັດ ໃນນະຄອນເບີລິນ ຂຽນຢູ່ໃນທວິດເຕີວ່າ ບໍລິສັດນາໆຊາດຂອງຢູໂຣບ ເຊັ່ນວ່າ ບໍລິສັດສ້າງເຮືອບິນແອບັສ ໄດ້ລົງທຶນຢ່າງໃຫຍ່ ຢູ່ໃນອີຣ່ານແລະອາດຈະຖືກໃນອັນທີ່ຮ້ອງວ່າ ເກັບພາສີອັນດັບສອງ ທີ່ວາງໄວ້ໂດຍ ວໍຊິງຕັນ ທ່ານເບັນຈາມິນ ກຣິໂວ ໂຄສົກລັດຖະບານຝຣັ່ງກ່າວວ່າ “ເພື່ອໃຫ້ເປັນທີ່ແຈ່ມແຈ້ງ ສະຫະພາບຢູໂຣບພ້ອມແລ້ວທີ່ຈະທ້າທາຍ ຕໍ່ການເອົາມາດຕະການຕາມລຳພັງໃດໆ ກໍຕາມ ທີ່ຈະສ້າງຄວາມເສຍຫາຍ ໃຫ້ແກ່ຜົນປະໂຫຍດຂອງບໍລິສັດຢູໂຣບ ຢູ່ທີ່ອົງ ການໆຄ້າໂລກ ປະທານາທິບໍດີອີຣ່ານ ທ່ານຮາສຊານ ຣູຮານີ ກ່າວວ່າ ອີຣ່ານຈະສືບຕໍ່ຢູ່ໃນຂໍ້ຕົກລົງ ໂດຍຈະເຈລະຈາກັບປະເທດທີ່ໄດ້ຮ່ວມລົງນາມອື່ນໆ ນັກວິເຄາະແລະອະດີດນັກ ການທູດອີຣ່ານ ທ່ານເມີດາດ ໂຄນຊາຣີ ກ່າວວ່າ ການຖອນໂຕຂອງ ສະຫະລັດ ໄດ້ ເຮັດໃຫ້ພວກຫົວແຂງກະດ້າງໃນເຕຫະຣ່ານ ມີອຳນາດຫຼາຍຂຶ້ນ ທ່ານໂຄນຊາຣີ ຜູ້ກໍ່ຕັ້ງສູນກາງການສຶກສາດ້ານນະໂຍບາຍຂອງອີຣ່ານ ກ່າວວ່າ ປະທານາທິບໍດີສະຫະລັດ ທ່ານດໍໂນລ ທຣໍາ ໄດ້ໂຕ້ຖຽງວ່າ ຂໍ້ຕົກລົງທີ່ມີຢູ່ນັ້ນ ລະບໍ່ສາມາດທີ່ຈະແກ້ໄຂຕໍ່ອັນທີ່ ທ່ານຮ້ອງວ່າ ກິດຈະກຳ “ໃນທາງທີ່ບໍ່ດີ” ຂອງອີຣ່ານຢູ່ໃນຂົງເຂດ ທ່ານໂຄນຊາຣີ ກ່າວວ່າ ແຕ່ການຮຽກຮ້ອງຂອງທ່ານ ເພື່ອໃຫ້ມີຂໍ້ຕົກລົງໃໝ່ກັບລັດຖະ ບານອີຣ່ານ ເປັນການສ້າງຄວາມໂດດດ່ຽວໃຫ້ຝ່່າຍຄ້ານທາງການເມືອງ ທ່ານໂຄນຊາຣີ ກ່າວວ່າ ແຕ່ຄູ່ແຂ່ງຂອງອີຣ່ານຢູ່ໃນຂົງເຂດ ຄືຊາອຸດີ ອາຣາເບຍ ສະຫະລັດ ອາຣັບ ເອເມີເຣສ ແລະອິສຣາແອລ ຍິນດີຕໍ່ການຖອນໂຕຂອງສະຫະລັດ ທ່ານເບັນຈາມິນ ເນຕັນຢາຮູ ນາຍົກລັດຖະມົນຕີອິສຣາແອລ ກ່າວວ່າ ພວກເຈົ້າໜ້າທີ່ອີຣ່ານ ມີກຳນົດທີ່ຈະພົບປະ ກັບລັດຖະມົນຕ່າງປະເທດຝຣັ່ງ ເຢຍຣະ ມັນ ແລະອັງກິດ ໃນວັນຈັນນີ້ ເພື່ອຫາລືກ່ຽວກັບອະນາຄົດຂອງຂໍ້ຕົກ ລົງນິວເຄລຍ